CELEX: 52014PC0525
Language: hr
Date: 2014-08-19
Title: Prijedlog ODLUKE VIJEĆA o stajalištu koje u ime Europske unije treba zauzeti u Zajedničkom odboru EGP-a o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda (Galileo)

|
			
		
		
		52014PC0525
		
			Prijedlog ODLUKE VIJEĆA o stajalištu koje u ime Europske unije treba zauzeti u Zajedničkom odboru EGP-a o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda (Galileo) /* COM/2014/0525 final - 2014/0243 (NLE) */
			
				
		
		
			
			   	OBRAZLOŽENJE
1.           KONTEKST PRIJEDLOGA
Kako bi se osigurala potrebna pravna sigurnost
i homogenost unutarnjeg tržišta, Zajednički odbor EGP-a mora u Sporazum o
EGP-u ugraditi cjelokupno relevantno zakonodavstvo EU-a, i to što je prije
moguće nakon njegova donošenja. 
Člankom 78. Sporazuma o EGP-u
predviđa se da ugovorne stranke jačaju i proširuju suradnju u okviru
aktivnosti Unije u područjima, između ostalih, informacijskih usluga
te istraživanja i inovacija. 
2.           REZULTATI SAVJETOVANJA SA
ZAINTERESIRANIM STRANAMA I OCJENE UČINKA
Cilj je nacrta odluke Zajedničkog odbora
EGP-a (priloženom uz predloženu odluku Vijeća) izmjena Protokola 31 uz
Sporazum o EGP-u o suradnji u posebnim područjima izvan četiriju
sloboda kako bi se proširila suradnja ugovornih stranaka u području
informacijskih usluga te istraživanja i inovacija.
Kako bi se proširila suradnja ugovornih strana
Sporazuma o EGP-u, Odluku br. 1104/2011/EU Europskog parlamenta i
Vijeća od 25. listopada 2011. o pravilima za pristup javnoj
reguliranoj usluzi koju pruža globalni navigacijski satelitski sustav
uspostavljen u sklopu programa Galileo[1]
  treba uvrstiti u Sporazum o EGP-u.
Protokol 31 uz Sporazum o EGP-u treba stoga
izmijeniti kako bi se omogućila provedba te proširene suradnje.
Treba napomenuti da je Lihtenštajn
odlučio ne sudjelovati u toj aktivnosti i da se sudjelovanje Islanda
obustavlja dok Zajednički odbor EGP-a ne odluči drukčije.
3.           PRAVNI ELEMENTI PRIJEDLOGA
Člankom 1. stavkom 3. Uredbe
Vijeća (EZ) br. 2894/94 o odredbama za provedbu Sporazuma o EGP-u
predviđa se da Vijeće na prijedlog Komisije utvrđuje stajalište
koje u ime Unije treba zauzeti o takvim odlukama. 
Komisija Vijeću na donošenje dostavlja
nacrt Odluke Zajedničkog odbora EGP-a, koji predstavlja stajalište Unije.
Komisija se nada da će ga što prije moći predstaviti Zajedničkom
odboru EGP-a.
2014/0243 (NLE)
Prijedlog
ODLUKE VIJEĆA
o stajalištu koje u ime Europske unije treba
zauzeti u Zajedničkom odboru EGP-a o izmjeni Protokola 31 uz Sporazum o
EGP-u, o suradnji u posebnim područjima izvan četiriju sloboda
(Galileo)
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 172. u vezi s
člankom 218. stavkom 9.,
uzimajući u obzir Uredbu Vijeća (EZ)
br. 2894/94 od 28. studenoga 1994. o odredbama za provedbu
Sporazuma o Europskom gospodarskom području[2],
a posebno njezin članak 1. stavak 3.,
uzimajući u obzir prijedlog Europske
komisije,
budući da:
(1)       Sporazum o Europskom
gospodarskom prostoru[3]
(„Sporazum o EGP-u”) stupio je na snagu 1. siječnja 1994.
(2)       Prema članku 98.
Sporazuma o EGP-u, Zajednički odbor EGP-a može odlučiti izmijeniti,
među ostalim, Protokol 31 uz Sporazum o EGP-u („Protokol 31”).
(3)       Protokol 31 sadržava odredbe
i rješenja o suradnji u posebnim područjima izvan četiriju sloboda.
(4)       Primjereno je proširiti
suradnju ugovornih stranaka Sporazuma o EGP-u kako bi se uključila Odluka
(EU) br. 1104/2011/EU Europskog parlamenta i Vijeća[4].
(5)       Protokol 31 treba stoga na
odgovarajući način izmijeniti.
(6)       Stajalište Unije u
Zajedničkom odboru EGP-a trebalo bi se stoga temeljiti na priloženom
nacrtu Odluke.
DONIO JE OVU ODLUKU: 
Članak 1.
Stajalište koje u ime Europske unije treba
zauzeti u Zajedničkom odboru EGP-a o predloženoj izmjeni Protokola 31 uz
Sporazum o EGP-u, o suradnji u posebnim područjima izvan četiriju
sloboda, temelji se na nacrtu Odluke Zajedničkog odbora EGP-a
priloženom ovoj Odluci.
Članak 2.
Ova Odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 287, 4.11.2011, str. 1.
[2]               SL L 305, 30.11.1994, str. 6.
[3]               SL L 1, 3.1.1994., str. 3. 
[4]               Odluka br. 1104/2011/EU Europskog parlamenta i
Vijeća od 25. listopada 2011. o pravilima za pristup javnoj
reguliranoj usluzi koju pruža globalni navigacijski satelitski sustav
uspostavljen u sklopu programa Galileo (SL L 287, 4.11.2011.,
str. 1.).
PRILOG
ODLUKA ZAJEDNIČKOG ODBORA EGP-a br. …/2014
o 
izmjeni Protokola 31 uz Sporazum o EGP-u, 
o suradnji u posebnim područjima izvan četiriju sloboda
ZAJEDNIČKI ODBOR EGP-a,
Uzimajući u obzir Sporazum o Europskom
gospodarskom prostoru („Sporazum o EGP-u”), a posebno njegove
članke 86. i 98.,
budući da:
(1)              
Norveška je sudjelovala i financijski doprinijela
aktivnostima Europskih programa globalnih navigacijskih satelitskih sustava
(GNSS) koji proizlaze iz Uredbe (EZ) br. 683/2008 Europskog parlamenta i Vijeća[1] i nastavit će
sudjelovati i financijski doprinositi aktivnostima koje proizlaze iz Uredbe
(EU) br. 1285/2013[2]
uključivanjem tih uredaba u Protokol 31 uz Sporazum o EGP-u. 
(2)              
Norveška i Island zainteresirane su za sve usluge
koje će se nuditi preko sustava uspostavljenog u sklopu programa Galileo,
uključujući javnu reguliranu uslugu (PRS).
(3)              
Stoga je prikladno proširiti suradnju ugovornih
stranaka Sporazuma o EGP-u kako bi se uključilo Odluku
br. 1104/2011/EU Europskog parlamenta i Vijeća od 25. listopada 2011.
o pravilima za pristup javnoj reguliranoj usluzi koju pruža globalni
navigacijski satelitski sustav uspostavljen u sklopu programa Galileo[3].
(4)              
Norveška pod uvjetima iz članka 3.
stavka 5. Odluke br. 1104/2011/EU može postati sudionik PRS-a.
(5)              
Sporazum između Kraljevine Norveške i Europske
unije o sigurnosnim postupcima za razmjenu povjerljivih informacija[4], potpisan
22. studenoga 2004., primjenjuje se od 1. prosinca  2004.
(6)              
Sporazum o suradnji u području satelitske
navigacije između Europske unije i njezinih država članica i
Kraljevine Norveške[5],
potpisan 22. rujna 2010., privremeno se primjenjuje od
1. svibnja 2011.
(7)              
Protokol 31 uz Sporazum o EGP-u stoga bi trebalo
izmijeniti kako bi se omogućila provedba te proširene suradnje.
DONIO JE OVU ODLUKU:
Članak 1.
U članku 1. Protokola 31 uz Sporazum
o EGP-u iza stavka 8.c umeće se sljedeći stavak:
„8.d       (a)     Države EFTA-e sudjeluju
u aktivnostima koje mogu proizlaziti iz sljedećeg akta Unije:
-        32011 D 1104: Odluka
br. 1104/2011/EU Europskog parlamenta i Vijeća od
25. listopada 2011. o pravilima za pristup javnoj reguliranoj usluzi
koju pruža globalni navigacijski satelitski sustav uspostavljen u sklopu
programa Galileo (SL L 287, 4.11.2011., str. 1.).
(b)     Države EFTA-e mogu postati sudionici
PRS-a podložno sklapanju sporazumâ iz članka 3. stavka 5.
točaka (a) i (b) Odluke br. 1104/2011/EU.
(c)     Sudjelovanje država EFTA-e u raznim
odborima i skupinama stručnjaka povezanima s PRS-om uređuje se u
odgovarajućim poslovnicima.
(d)     Članak 10. Odluke
br. 1104/2011/EU ne primjenjuje se na države EFTA-e.
(e)     Ovaj se stavak ne primjenjuje na
Lihtenštajn.
(f)     Što se tiče Islanda, ovaj se stavak
suspendira sve dok Zajednički odbor EGP-a ne odluči drukčije.”
Članak 2.
Ova Odluka stupa na snagu na dan nakon
posljednje obavijesti na temelju članka 103. stavka 1. Sporazuma
o EGP-u*.
Članak
3.
Ova se Odluka objavljuje u odjeljku o EGP-u i
u Dodatku o EGP-u Službenog lista Europske unije.
Sastavljeno u Bruxellesu
                                                                       Za
Zajednički odbor EGP-a
                                                                       Predsjednik
                                                                       
                                                                       
                                                                       
                                                                       Tajnice
                                                                       Zajedničkog
odbora EGP-a
                                                                       
[1]               SL L 196, 24.7.2008., str. 1.
[2]               SL L 347, 20.12.2013., str. 1.
[3]               SL L 287, 4.11.2011, str. 1.
[4]               SL L 362, 9.12.2004, str 29.
[5]               SL L 283, 29.10.2010, str. 12.
*               [Ustavni zahtjevi nisu navedeni.] [Ustavni zahtjevi su
navedeni.]